Eestbrügg

**Eestbrügg** () is en Dörp in de Gemeen Jörk in’n Landkreis Stood, Neddersassen.

## Geografie

Eestbrügg liggt in de Masch op’t linke Över glieks achtern Eestdiek un höört to Oolland.

De Naveröörd sünd Königriek in’n Noorden, Hoov un Moorenn in’n Oosten, Neeland in’n Süden, Dammhusen in’n Süüdwesten, Laadkup in’n Westen un Jörk in’n Noordwesten.

## Historie

Eestbrügg kummt 1196 toeerst in de Oorkunnen vör, as de Bröder Heinrich un Gerlach von Heimbrook jemehr Land bet na de Hollanners an de Eest an dat Klooster Ooldklooster geven hebbt. In de öllsten Oorkunnen hett de Oort *Eschete* heten, eerst later hett sik de Naam *Eestbrügg* dörsett. In de Tied üm 1200 harr de Oort ok al en Preester, en Kark lett sik in de Oorkunnen eerst för 1221 nawiesen, as de Kark von Eestbrügg dat Stift in Veern ünnerornt worrn is.

In’n Düütsch-Franzööschen Krieg 1870/1871 sünd twee Soldaten ut Eestbrügg fullen oder vermisst un in’n Tweten Weltkrieg 65.

### Verwaltungsgeschicht

In de Franzosentied von 1810 bet 1814 weer de Oort Seet von de Mairie Eestbrügg in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 Deel von dat Grevengericht Oolland un weer dor opdeelt twüschen de Hauptmannschoppen Moorenn un Königriek. Von 1852 bet 1885 weer de Oort in dat Amt Jörk un na 1885 in’n Kreis Jörk. 1932 is dat an’n Kreis Stood kamen.

Eestbrügg weer fröher nich egenstännig un opdeelt twüschen Moorenn un Königriek. Eerst 1879 is Eestbrügg denn en egene Gemeen worrn. Düsse Gemeen is mit de Gemeenreform in Neddersassen an’n 1. Juli 1972 Deel von de Gemeen Jörk worrn.

### Inwahnertall

: * tohoop mit Moorenn-Oostsied

Moorenn:

### Börgermeesters

* -30. Juni 1972: Johannes Schacht

### Religion

Eestbrügg is evangeelsch-luthersch präägt un billt mit de St.-Martini-Kark en egen Kaspel. De hüdige Kark is 1700 bet 1702 boot worrn un steiht op de Grundmüürn von ehr Vörgänger.

De Örgel von de Kark is 1702 von Arp Snitger boot worrn un harr en II/P-Manual un 34 Registers. 1818 hett Johann Georg Wilhelm Wilhelmy de Örgel wedder op Schick bröcht. 1959 hett Emanuel Kemper denn achter den olen Snitger-Prospekt en ne’e Örgel mit en III/P-Manual un 35 Registers boot.

För de Kathoolschen is de St.-Maria-Kark in Buxthu tostännig.

## Kultur

Bi’n Eestbrügger Karkhoff steiht en Denkmaal för de Fullenen ut de twee Weltkrieg’. En extra Denkmaal för de fullen Soldaten ut’n Düütsch-Franzööschen Krieg 1870/1871 steiht bi de Kark.

In Eestbrügg warrt jümmer an’n drüdden Advent bi de Kark Wiehnachtsmarkt fiert.

### Museums

Eestbrügg hett en lütt Museum, dat Saken to de Oollanner Heimatgeschicht wiest.

### Verenen

De Schützengill Eestbrügg un Ümgegend is 1612 grünnt worrn. De Oollanner Sportclub Cranz-Eestbrügg hett sik 1927 ünner den Naam Eestbrügger Sportvereen grünnt worrn.

## Weertschop un Infrastruktur

### Verkehr

Eestbrügg liggt an de Kreisstraat 39, de in’n Noorden bi Königriek an de Landsstraat 140 rangeiht, de denn na Jörk un Neefeld geiht. In’n Süden löppt de K&nbsp;39 över Neeland na Buxthu. Över de Eest röver geiht en Dreihbrügg na Hoov.

De nächste Bahnhoff is de Bahnhoff Buxthu an de Nedderelvbahn.

### Ver- un Entsorgung

För dat Afwater is de Afwaterverband Oolland un Geestrand mit dat Klärwark Wetterndörp tostännig.

## Lüüd

De Theoloog Günther Schwarz weer en Tied Pastoor in Eestbrügg.

## Footnoten





## Weblenken